b'\n_START_ARTICLE_\nKari Nissen Brodtkorb\n_START_SECTION_\nUtdannelse, karriere og utmerkelser\n_START_PARAGRAPH_\nBrodtkorb ble utdannet ved NTH og ble uteksaminert i 1965. \xc3\x85ret etter begynte hun \xc3\xa5 arbeide som arkitekt ved Harald Hilles arkitektkontor, hvor hun var ansatt frem til 1971. Etter dette hadde hun egen praksis i Oslo frem til 1974, f\xc3\xb8r hun fra 1977 og frem til 1985 var hun ansatt ved Anker & H\xc3\xb8laas arkitektkontor, hvorav de siste fem \xc3\xa5rene som partner. Etter dette startet hun selv egen praksis i B\xc3\xa6rum i 1985. Som arkitekt stod hun bak en rekke s\xc3\xa6rpregede boligprosjekter i Oslo, som ofte ble formet som landsbyer med referanser til hvit mellomeuropeisk modernisme. Eksempler p\xc3\xa5 dette er Gullkroken (1986), Hofftunet (1988) og boliger ved Smestad hovedg\xc3\xa5rd (1990)._NEWLINE_Hennes kanskje mest kjente byggverk er bolig- og n\xc3\xa6ringskomplekset Stranden p\xc3\xa5 Aker Brygge i Oslo, som ble oppf\xc3\xb8rt i perioden 1987 til 1990. Bygget er oppf\xc3\xb8rt i tegl og svartmalt st\xc3\xa5l, og knytter en forbindelse til omr\xc3\xa5dets eldre verftsarkitektur. Hun har blitt tildelt en rekke arkitekturpriser, blant annet Murverksprisen i 1988 for sitt forfatterskap, og Houens fonds diplom i 1994 for Stranden. For sistnevnte bygg ble hun ogs\xc3\xa5 tildelt Norsk St\xc3\xa5lkonstruksjonspris og European steel award i 1991. Prosjektet Lysaker brygge ble ogs\xc3\xa5 tildelt Statens Byggeskikkpris i 2004. I perioden fra 1990 til 1994 var hun ogs\xc3\xa5 professor i arkitektur ved Arkitekth\xc3\xb8gskolen i Oslo (AHO)._NEWLINE_I 2014 ble hun tildelt Anders Jahres kulturpris._NEWLINE_Under Arkitekturdagen 2016 ble hun tildelt \xc3\xa6resmedlemskap i Norske arkitekters landsforbund.'